તખતગઢ (તા. પ્રાંતિજ)

તખતગઢ (તા. પ્રાંતિજ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા પ્રાંતિજ તાલુકામાં આવેલું એક ગામ છે. તખતગઢ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા,માધ્યમિક શાળા,પ્રાથમિક આરોગ્ય કેન્દ્ર, દૂરવાણી કેન્દ્ર, પંચાયતઘર, આંગણવાડી, તેમ જ દૂધની ડેરી જેવી સવલતો પ્રાપ્ય થયેલી છે.

તખતગઢ ગામને ૨૦૦૦ની સાલમાં ગોકુળીયું ગામ અને ૨૦૦૯-૨૦૧૦માં કેન્દ્ર સરકાર દ્વારા નિર્મળ ગામ તરીકે પસંદગી કરવામાં આવી હતી. મીટર વડે પાણી વિતરણ કરવાની શરૂઆત રાજ્યમાં સૌ પ્રથમ તખતગઢ ગામથી થઇ હતી.

 સંદર્ભ 

શ્રેણી:પ્રાંતિજ તાલુકો